A-Amyeḍres: d ṣṣenf n wassaɣ n tḍersit, d assaɣ yezdin sin n yiḍrisen n tsekla neɣ ugar, yiwen yewwi-d seg wayeḍ. Di tmuɣli n Genette, yezmer ad yili wassaɣ gar sin yiḍrisen d awehhi kan: yiwen n uḍris ad d-iwehhi ɣer wayeḍ. Akken yezmer ad yili wassaɣagi d tabdert: yiwen n uḍris ad d-yebder wayeḍ.7 b-Afeḍres: d ṣṣenf n wassaɣ n tḍersit. Assaɣ-agi n usefhem yettili gar uḍris n tsekla d yiḍrisen nniḍen d-yettawin fell-as. Zemren ad ilin d iwenniten neɣ d asefhem.8 c-Afleḍres: d aḍris i d-yefrurin seg uḍris nniḍen, lmeɛna-s ma yella ulac aḍris-nni amezwaru ur yettili ara uḍris-nni wis sin, d assaɣ gar uḍris (A) aḍris afellay akked uḍris (B) aḍris adday yettili s sin yiberdan: s ubrid n uswaɣ neɣ s ubrid n useɣwel.9